Diari Oficial de la Generalitat Valenciana


Sumari del DOGV 2559, del 26-07-1995 (1995/835611)

DECRET 247/1995, de 24 de juliol, del Govern Valencià, pel qual es creen els Registres d'Activitats i de Béns i Drets Patrimonials d'Alts Càrrecs de la Generalitat Valenciana.
-------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1995/07/24/247**

### Versions

 14/05/2016 - Actualitat  Text inicial: 26/07/1995 - 13/05/2016 

### Dades del document

Número de DOGV
:   2559

Data del DOGV
:   26-07-1995

Secció del DOGV
:   DISPOSICIONS GENERALS

Número del document
:   1995/835611


Data del document
:   24-07-1995

Organisme emissor
:   Presidència de la Generalitat

Tipus de document
:   Decret

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Disposició derogada 14.05.2016**

**Decret 247/1995, de 24 de juliol, del Govern Valencià, pel qual es creen els Registres d'Activitats i de Béns i Drets Patrimonials d'Alts Càrrecs de la Generalitat Valenciana.**

**[(DOCV núm. 2559 de 26.07.1995)](http://www.docv.gva.es/datos/1995/07/26/pdf/1995_835611.pdf) Ref. 1928/1995**

El sistema d'incompatibilitats dels membres del Govern i dels alts càrrecs de l'administració apareix regulat per a l'administració general de l'estat per la Llei 12/1995, d'11 de maig, norma en la qual s'estableixen els supòsits d'incompatibilitat tant dels membres del Govern com dels alts càrrecs de l'administració, les obligacions que comporta la seua condició i el mode de fer efectiva i plasmar materialment i documentalment el compliment d'aquesta obligació. S'estableixen, doncs, els principis generals i el mecanisme del seu compliment, cosa que es porta a efecte a través dels Registres d'Activitats i de Béns i Drets Patrimonials d'Alts Càrrecs.

La Generalitat Valenciana no ha legislat encara sobre aquesta matèria, per la qual cosa cal articular un instrument que permeta regular les peculiaritats pròpies de la nostra administració. Fins que les Corts Valencianes es pronuncien sobre aquestes qüestions, si ho estimen convenient, escau instrumentar, en l'àmbit de la Comunitat Valenciana, el sistema de compliment de les obligacions que per als alts càrrecs de l'administració estableix l'esmentada Llei 12/1995, d'11 de maig.

Pel que fa a l'òrgan encarregat de responsabilitzar-se de la gestió del sistema creat per aquest decret, s'estima adequat que els esmentats Registres s'adscriguen a la Conselleria d'Administració Pública, on es troba tant la Secretaria Administrativa del Govern Valencià com les competències generals en matèria d'incompatibilitats.

En virtut d'això, de conformitat amb allò que preveu l'article 22 de la Llei de la Generalitat Valenciana 5/1983, de 30 de desembre, prèvia deliberació del Govern Valencià, en la reunió del dia 24 de juliol de 1995, i a proposta del seu president,

DISPOSE

**Article primer**

1. Es crea, en la conselleria de Presidència, i davall la directa supervisió del conseller i vicepresident primer del Consell, els registres següents: ****[1]****

a) Registre d'Activitats d'Alts Càrrecs

b) Registre de Béns i Drets Patrimonials d'Alts Càrrecs.

2. En aquests registres s'inscriuran les declaracions regulades en l'article següent, amb una representació obligatòria per a tots els alts càrrecs de l'administració valenciana.

**Article segon**

1. En el Registre d'Activitats s'inscriuran les declaracions d'aquelles que realitzen els alts càrrecs per ells mateixos o mitjançant substitució o apoderament. Aquesta mateixa obligació serà exigible per a les activitats que projecten realitzar una vegada s'haja produït el cessament com a alt càrrec durant el període de dos anys a què es refereix la Llei 12/1995, d'11 de maig.

2. En el Registre de Béns i Drets Patrimonials s'inscriuran les declaracions que han de formular els alts càrrecs que comprenguen la totalitat dels seus béns, drets i obligacions de caràcter patrimonial. Reglamentàriament es determinaran les característiques d'aquesta declaració.

Aquesta declaració podrà ser formulada, amb caràcter voluntari, pel cònjuge del declarant.

**Article tercer** ****[2]****

Als efectes previstos en aquest decret, es consideren alts càrrecs els següents:

a) Els membres del Consell.

b) Les persones titulars de les secretaries autonòmiques, subsecretaries, direccions generals i la resta d'alts càrrecs que ostenten el rang de director general de la Presidència de la Generalitat i de les conselleries en què s'estructura l'administració pública de la Generalitat.

 c) Les presidentes o els presidents, directores o directors generals, gerents i titulars d'altres llocs de treball o càrrecs assimilats, en organismes autònoms o entitats de dret públic dependents de la Generalitat.

d) Les presidentes o presidents, conselleres delegades o consellers delegats de societats mercantils en què el capital siga majoritàriament de titularitat de la Generalitat, ja siguen nomenats pel Consell o pels propis òrgans de govern d'aquelles societats.

e) Les directores o els directors generals, gerents o llocs assimilats de fundacions del sector públic de la Generalitat, sempre que perceben retribucions per l'exercici dels llocs esmentats.

f) Així mateix, els titulars de qualsevol altre lloc, siga quina siga la seua denominació, el nomenament de la qual s'efectue pel Consell.

**Article quart** ****[3]****

1. El Registre d'Activitats d'Alts Càrrecs tindrà caràcter públic, i es regirà pel que disposa la Llei Orgànica 15/1999, de 13 de desembre, de Protecció de Dades de Caràcter Personal, i en l'article 37 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en les disposicions reglamentàries dictades en desplegament de les lleis esmentades.

2. El Registre de Béns i Drets Patrimonials d'Alts Càrrecs té caràcter reservat i, com a tal, tan sols hi podran accedir:

a) Les Corts, de conformitat amb el que a aquest efecte dispose el reglament de la cambra.

b) Els òrgans judicials, per a la instrucció o resolució de processos que requerisquen el coneixement de les dades que obren en el registre, de conformitat amb el que disposen les lleis processals.

c) El Ministeri Fiscal, quan realitze activitats d'investigació en l'exercici de les seues funcions que requerisquen el coneixement de les dades que obren en el registre, d'acord amb el que dispose la legislació processal.

d) El Defensor del Poble i el Síndic de Greuges, en els termes que preveuen les lleis de creació corresponents.

3. El contingut de les declaracions de béns i drets patrimonials dels alts càrrecs es publicaran en el Diari Oficial de la Comunitat Valenciana.

En relació amb els béns patrimonials, la declaració que es publique serà únicament comprensiva de la situació patrimonial d'estos alts càrrecs, i s'ometran aquelles dades referents a la seua localització i salvaguardaran la privacitat i la seguretat dels seus titulars. La declaració esmentada s'omplirà en la forma prevista en l'annex d'aquest decret.

4. El personal que preste servicis en els registres indicats té el deure permanent i exprés de guardar secret sobre les dades i les informacions de què siga coneixedor per raó d'aqueixa prestació de servicis.

**Article cinqué**

Les declaracions d'activitats i de béns i drets patrimonials hauran de presentar-se, en la forma que es determine reglamentàriament, en el termini improrrogable dels tres mesos següents a les dates de presa de possessió i cessament de l'alt càrrec. Igualment seran exigibles tals declaracions si durant l'ocupació del càrrec públic es produïra alguna modificació de les circumstàncies que van motivar les declaracions efectuades, s'aplicarà en aquest cas el mateix termini de tres mesos a partir de la data en què s'hagueren produït els fets que motiven la nova declaració.

**Article sisé**

El Govern Valencià donarà compte a les Corts Valencianes, anualment, de les declaracions que s'hagueren produït en compliment d'allò preceptuat en aquest decret, i tambe de les incidències que es pogueren produir com a conseqüència del seu compliment o incompliment.

**Article seté**

La Conselleria d'Administració Pública és l'òrgan competent per conéixer i gestionar el règim de compatibilitats dels alts càrrecs. Reglamentàriament es regularà el sistema per tal de fer efectiva aquesta gestió.

DISPOSICIÓ TRANSITÒRIA

Els alts càrrecs que, per aplicació d'allò previst en aquest decret, estigueren obligats a realitzar les declaracions que hi conté, disposaran d'un termini de tres mesos per fer la seua presentació, comptats a partir de l'endemà de la seua entrada en vigor.

DISPOSICIONS FINALS

**Primera**

Es faculta el conseller d'Administració Pública perquè dicte les normes de desplegament i execució d'allò que disposa aquest decret.

**Segona**

Aquest decret entrarà en vigor el mateix dia de la seua publicació en el Diari Oficial de la Generalitat Valenciana.

València, 24 de juliol de 1995

El president de la Generalitat Valenciana,

EDUARDO ZAPLANA HERNÁNDEZ-SORO 

ANNEX ****[4]****

Declaració de Béns, Drets i Obligacions Patrimonials per a la seua publicació en el Diari Oficial de la Comunitat Valenciana

Decret 247/1995, de 24 de juliol, del Consell, pel qual es creguen els Registres d'Activitats i de Béns i Drets Patrimonials d'Alts Càrrecs de la Generalitat (DOCV núm. 2559, 26.07.1995).

Titular del càrrec

|  |  |  |
| --- | --- | --- |
| Nom | Primer cognom | Segon cognom |
|  |  |  |

Càrrec públic origen de la declaración

Denominació

|  |
| --- |
|  |

I. Actiu

1. Béns immobles (suma dels valors cadastrals atenent al percentatge de titularitat)

2. Valor total d'altres béns (valor atenent al percentatge de titularitat)

3. Total

II. Passiu (crèdits, préstecs, deutes, etc.)

---

****[1]****D’acord amb l’article 26.2.d) del **[Decret 110/2011, de 2 de setembre](http://www.docv.gva.es/index.php?id=26&sig=009357/2011&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecreto%26SOLO_NUMERO_DISPOSICION%3D110%26ANYO_DISPOSICION%3D2011)**, del Consell, pel qual s’aprova el Reglament Orgànic i Funcional de la Presidència i la Conselleria de Presidència (DOCV núm. 6602 de 06.09.2011, Ref. Base Datos 009357/2011), la gestió del Registre d’Activitats i de Bens i Drets Patrimonials d’Alts Càrrecs de la Generalitat es competència de la Direcció General de Secretariat del Consell i Relacions amb Les Corts.

****[2]****Redacció que fa el **[Decret 232/2009, de 18 de desembre](http://www.docv.gva.es/index.php?id=26&sig=014354/2009&url_lista=&CHK_TEXTO_LIBRE=1&tipo_search=legislacion&num_tipo=6&TD=Decret&SOLO_NUMERO_DISPOSICION=232&ANYO_DISPOSICION=2009)**, del Consell, pel qual es modifica el Decret 247/1995, de 24 de juliol, del Consell, pel qual es van crear els Registres d'Activitats i de Béns i Drets Patrimonials d'Alts Càrrecs de la Generalitat (DOCV núm. 6170 de 22.12.2009) Ref. Base de dades 014354/2009.

****[3]****Ibídem.

****[4]****Introduït pel **[Decret 232/2009, de 18 de desembre](http://www.docv.gva.es/index.php?id=26&sig=014354/2009&url_lista=&CHK_TEXTO_LIBRE=1&tipo_search=legislacion&num_tipo=6&TD=Decret&SOLO_NUMERO_DISPOSICION=232&ANYO_DISPOSICION=2009)**.


Còpia Permalink ELI